Havelberg

Havelberg estas iama urbo de la mezepoka komerca ligo Hanso en la distrikto Stendal en la federacia lando Saksio-Anhalto de Germanio. La urbo, kies historia centro troviĝas sur insulo en la rivero Havel, situas en la ekstrema nordoriento de la federacia lando Saksio-Anhalto ĉe la rivero Havel antaŭ ties enfluejo en la Elbon. Norde kaj oriente la regiono limas al la brandeburgiaj distriktoj Prignitz, Ostprignitz-Ruppin kaj Havelland. Fine de  la komunumo havis  loĝantojn.

 Historio 
La loko estas fondita de la imperiestro Otto la 1-a en la jaro 948. Ĉi-tie lige kun la misiado de la slavoj estiĝis unu el la plej fruaj episkopejoj oriente de la rivero Elbo.

Dum slava popolleviĝo en 983 la episkopejo estis detruita kaj la loko fariĝis slava rezidejo, i.a. de duko Wirikind, ĝis 1128.

En 1129 Anselm, disĉiplo de la ĉefepiskopo Norberto de Magdeburg, fariĝis episkopo de Havelberg.

En 1151 Havelberg ricevis urbajn rajtojn.

En 1716 en Havelberg renkontiĝis la rusa caro Petro la Granda kaj la prusa "soldata reĝo" Frederiko Vilhelmo la 1-a. Oni interŝanĝis gastdonacojn, nome Prusio transdonis la sukcenan ĉambron kaj ricevis por tio altstaturajn soldatojn (Lange Kerls) por la gardoregimento de la prusa reĝo.

Minimume de 1750 ĝis nun en Havelberg ekzistas famkonata ĉevalfoiro.

 Urbopartoj 
Nuntempe jenaj urbopartoj apartenas al Havelberg:

 Dahlen
 Damerow
 Garz
 Jederitz
 Klein Damerow Kuhlhausen
 Kümmernitz
 Müggenbusch
 Nitzow
 Toppel Vehlgast
 Waldfrieden
 Warnau
 Wöplitz

 Vidindaĵoj 
 La romanika katedralo
 La beginejo
 La Salzmarkt (salfoirejo)
 La domoj Lange Str. 12 kaj 13
 La prelatovojo (Prälatenweg)

 Eksteraj ligiloj 
 Oficiala retpaĝo de Havelberg ()

Kategorio:Distrikto Stendal
Kategorio:Urboj de Saksio-Anhalto